Mimomenštruačné krvácanie
Dobrý deň.
Mám 45 rokov. Bol mi predpísaný Movalis 15 mg proti bolesti kĺbov a reume. Môže užívanie tohto lieku spôsobiť silné mimomenštruačné krvácanie? Krvácanie začalo na piaty deň užitia 1 tablety 1 krát denne. Dovtedy žiadne takéto ťažkosti nikdy neboli. Ďakujem za odpoveď.
Dobrý deň.
Ďakujeme za Vašu otázku.
Mimomenštruačné krvácanie nebolo doposiaľ počas užívania lieku Movalis pozorované. V prípade, že je krvácanie silné alebo trvá dlhšiu dobu, odporúčam kontaktovať gynekológa, ktorý stanoví príčinu krvácania a určí ďalší postup.
Prajem pekný zvyšok dňa.
S pozdravom
Mgr. Barbora Bičanovská